следвало Комисията да избере основаващ се на Тайван или Хонконг показател, изглежда, че то се основава на допускането, че за целите на определянето на референтната стойност за лихвените проценти са избрани САЩ. Това не е вярно. Както е подробно обяснено в съображение 251 по-горе, изчислен бе не самият лихвен процент, а относителният спред между индексите на корпоративните облигации с рейтинг AA и рейтинг ВВ в САЩ въз основа на данните на Bloomberg за промишлените сегменти. Също така, както е допълнително обяснено в съображение 293 по-долу, този относителен спред е неутрален по отношение на държавата. Поради това твърдението беше отхвърлено.
 Jinhua Vision Group
 (256)
 За целите на настоящото разследване групата Jinhua Vision се състои от двама производители износители, един от които е прекратил дейността си по време на разследвания период, и едно дружество, което е снабдявало производителите износители със влагани материали. Други групи от дружества не бяха взети предвид в настоящото разследване, тъй като не са участвали в производството и продажбата на електрически велосипеди. Седалището на тази група се намира в Jinhua, Китай.
 (257)
 Двамата производители износители в Jinhua Vision Group съобщиха различно състояние на рентабилността. Jinhua Vision Co., Ltd. като цяло е било рентабилно през разследвания период, докато Yongkang Hulong Electric Vehicle Co., Ltd. е отчело загуби през 2017 г. и е закрило дейността си през 2018 г. Другите финансови показатели, като съотношението на дълга към активите, не сочат съществени структурни проблеми за способността на тези дружества да изплащат дълговете си. И двамата производители износители от Jinhua Vision Group са получили заеми в RMB, отпуснати им от китайски финансови институции.
 (258)
 Комисията отбеляза, че на Jinhua Vision Co., Ltd. са присъдени кредитни рейтинги A от двете финансови институции, които са отпускали заеми на двамата производители (единият от които е държавно предприятие). Освен това, на Yongkang Hulong Electric Vehicle Co., Ltd. Са присъдени кредитни рейтинги BBB+ от една от държавните финансови институции, отпуснали заеми на Jinua Vision Co., Ltd., и кредитен рейтинг A от друга финансова институция. С оглед на цялостното изкривяване на китайските кредитни рейтинги, както е посочено в съображения 238—243 по-горе, и специфичната ситуация, свързана с рентабилността, посочена в съображение 257 по-горе, Комисията стигна до заключението, че тези рейтинги не са надеждни.
 (259)
 Поради това Комисията счита, че общото финансово състояние на групата е основание за прилагането на общата референтна стойност и присъждането на най-високия неинвестиционен рейтинг за облигации, както е обяснено в съображения 248—252. Поради това за определянето на подходяща референтна стойност бяха използвани корпоративни облигации с рейтинг ВВ със съответната номинална стойност, емитирани по време на разследвания период.
 (260)
 След разгласяването Jinhua Vision Group, както и CCCME, (последната в общия случай), оспори прилагането на BB рейтинга като референтен показател за финансовото състояние на дружеството. Групата заяви, че е необосновано за определянето на подходяща референтна стойност да бъдат използвани корпоративни облигации с рейтинг ВВ, без съответно да се вземе предвид финансовото състояние на дружеството.
 (261)
 Засегнатият производител износител не предостави допълнителни доказателства, които да подкрепят използването на друг кредитен рейтинг. Поради това твърдението беше отхвърлено на същите основания